open-index/open-wikipedia-markdown huggingface dataset:
విద్యాసాగర్

**విద్యాసాగర్** తెలుగువారిలో కొందరి పేరు.

* విద్యాసాగర్ (సంగీత దర్శకుడు)
* మతుకుమల్లి విద్యాసాగర్
* సి.హెచ్.విద్యాసాగర్ రావు
* కల్వకుంట్ల విద్యాసాగర్ రావు: తెలంగాణ రాష్ట్రానికి చెందిన రాజకీయ నాయకుడు, కోరుట్ల శాసనసభ నియోజకవర్గం శాసన సభ్యుడు
* విద్యాసాగర్ రాజు: తెలుగు నాటకరంగ, సినిమా నటుడు.
భువనవిజయం

thumb|భువనవిజయం (శ్రీ కృష్ణదేవ రాయలు ఆస్థానం)
**భువనవిజయం, అనేది**  శ్రీ కృష్ణదేవ రాయలు ఆస్థానం.భువనవిజయంలో అల్లసాని పెద్దన, నంది తిమ్మన, ధూర్జటి, మాదయ్యగారి మల్లన (కందుకూరి రుద్రకవి), అయ్యలరాజు రామభద్రుడు, పింగళి సూరన, రామరాజభూషణుడు (భట్టుమూర్తి), తెనాలి రామకృష్ణుడు అనే ఎనిమిది మంది కవులు ఉండేవారని ప్రతీతి. వీరు అష్టదిగ్గజాలుగా ప్రఖ్యాతి పొందారు.
## విశేషాలు
శ్రీ కృష్ణదేవ రాయలు సాహితీ పిపాసకుడు. తెలుగునాట రాజ్యమేలిన రాజులలోకెల్లా అత్యంత ఉత్తముడైన కళాపోషకుడు, కళాబంధు. తాను స్వయంగా ఆముక్త మాల్యద అనబడే పద్య గ్రంధాన్ని రచించాడు. వారి కొలువులో నిత్యం పద్యపారాయణం సాహిత్యపూర్వకమైన స్నేహపూర్వకమైన పోటీలూ భేటీలూ నిర్వహించే కవులనే అష్టదిగ్గజాలు అంటారు. శ్రీకృష్ణ దేవరాయుని సాహితీ సమరాంగణంలో అష్టదిగ్గజాల పాత్ర మరువలేనిదీ బహు అమూల్యమైనదీనూ.

## అష్టదిగ్గజాలు
అష్టదిగ్గజాలు అనబడే ఆ కవులపేర్లు వరుసగా;
# ధూర్జటి
# అల్లసాని పెద్దన
# నంది తిమ్మన
# మాదయ్యగారి మల్లన 
# అయ్యలరాజు రామభధ్రుడు
# పింగళి సూరన
# వేములవాడ భీమకవి
# తెనాలి రామకృష్ణుడు
## భువనవిజయం (రూపకం)

ఈనాటికీ తెలుగునాట కొన్ని కొన్ని ప్రాంతాల్లో సాహితీ ప్రియులు ఒ చల్లటి సాయంత్రాన ఏ వేదికలోనో కలుసుకుని వారిలో ఒకరిని శ్రీకృష్ణ దేవరాయునిగా ఎన్నుకుని ఎవరికివారు అష్టదిగ్గజాల్లో మరొకరి పాత్ర తీసుకుని భువనవిజయ వైభవాన్ని మురిపెంగా ప్రదర్శించుకుంటారు. ఆ పాత మధురాలను ఆప్యాయంగా నెమరువేసుకుని చూపరులనూ చదువరులనూ ఆహూతులనూ మైమరిపింపచేస్తారు.
## మూలాలు

## ఇతర లింకులు
నిర్మలా జోషీ

**నిర్మలా జోషీ**, మిషనరీస్ ఆఫ్ ఛారిటీ (జూలై 23, 1934 – జూన్ 23, 2015), "సిస్టర్ నిర్మల"గా సుపరిచితులు.ఆమె కాథలిక్ నన్ గా యున్నారు. ఆమె మదర్‌థెరిస్సా శిష్యురాలు.మిషనరీస్‌ ఆఫ్‌ చారిటీ సుపీరియర్‌ జనరల్‌గా సిస్టర్‌ నిర్మల బాధ్యతలు నిర్వర్తించారు. 1997లో మదర్‌థెరిస్సా తరువాత ఆమె మిషనరీస్‌ ఆఫ్‌ చారిటీ బాధ్యతలు స్వీకరించారు. సంస్ధ కార్యకలాపాలను మరింతగా 134 దేశాల వరకు విస్తరించారు. 
## జీవిత విశేషాలు
నిర్మల జోషీ,నీ కుసుమ్, 1934, జూలై 23 న బ్రాహ్మణ కుటుంబంలో నేపాల్ లోని స్యాజలో జన్మించారు.ఆమె 10మంది సహోదరులలో జ్యేష్ఠురాలు.   ఆమె తండ్రి 1947 లో భారతదేశానికి స్వాతంత్ర్యం వచ్చేవరకు బ్రిటిష్ ఇండియా అర్మీలో అధికారిగా ఉండేవారు.ఆమెకు ఒక సంవత్సరం వయసు ఉన్నప్పుడు ఆమె తండ్రి భారతదేశానికి తీసుకొనివచ్చారు. వారి కుటుంబం బ్రాహ్మణ కుటుంబమైనప్పటికీ ఆమె మౌంట్ కార్మెల్ లోని క్రిస్టియన్ మిషనరీస్ లో విద్యాభ్యాసం చేసారు. ఆ కాలంలో ఆమె మదర్ థెరీసా యొక్క సేవాభావాన్ని అలవరచుకొని ఆమెకు సహాయం అందించాలని భావించారు. వెంటనే సిస్టర్‌ నిర్మల 17 ఏళ్ల వయస్సులోని క్రైస్తవ సన్యాసం తీసుకున్నారు.ఆమె మదర్ థెరీసా స్థాపించిన మిషనరీస్ ఆఫ్ ఛారిటీలో చేరి తన సేవలను కొనసాగించారు. 

జోషీ రాజనీతి శాస్త్రంలో మాస్టర్స్ డిగ్రీని, కలకత్తా విశ్వవిద్యాలయంలో డాక్టరేట్ డిగ్రీని న్యాయశాస్త్రంలో పొందారు.  ఆమె పనామా దేశానికి వెళ్ళి విదేశీ మిషన్ ను నడిపించిన మొదటి సిస్టర్స్ లో ఒకతె. 1976లో మదర్ థెరీసా వారసురాలిగా అత్యున్నత జనరల్ గా ఇనిస్టిట్యూట్ లో ఎన్నికైన తరువాత ఆమె 1997 వరకు మిషనరీస్ ఆఫ్ ఛారిటీ బ్రాంచ్ లను ప్రారంభించారు. 
## అవార్డులు
సిస్టర్ సేవలకు గుర్తుగా భారత ప్రభుత్వం 2009లో రెండో అత్యున్నత పురస్కారమైన పద్మవిభూషణ్తో సత్కరించింది.ఆమె యొక్క సుపీరియల్ జనరల్ కాలవ్యవధి 25 మార్చి 2009 నాటికి పూర్తయింది. ఆమె తరువాత ఆ స్థానంలో జర్మనీలో జన్మించిన "మేరీ ప్రేమ పియరిక్" అనే సిస్టర్ యున్నారు.

కొంతకాలం క్రితం సిస్టర్‌ నిర్మల అస్వస్థతకు గురయ్యారు. హృద్రోగ సమస్యతో ఆమె బాధపడుతున్నారు. అనారోగ్యం కారణంగా 23 జూన్ 2015 ఉదయం కోల్‌కతాలో మరణించారు. 

## మూలాలు

## ఇతర లింకులు
* Archived from the original source.
*CWS interview with Mother Teresa's successor 
*Indian-born nun to succeed Mother Teresa

వర్గం:1934 జననాలు
వర్గం:2015 మరణాలు
వర్గం:మిషనరీస్ అఫ్ ఛారిటీ
వర్గం:పద్మవిభూషణ పురస్కారం పొందిన మహిళలు
ఏడిస్

**ఏడిస్** ఈజిైప్టె అనే జాతి దోమకాటు వల్ల మానవ శరీరంలోకి ప్రవేశించే వైరస్ వల్ల వచ్చేది డెంగ్యూ జ్వరం. ఇది వర్షాకాలంలో అధికంగా కనిపిస్తుంది. ఏడిస్ ఈజిైప్టె దోమకాటు వల్ల ఒకరి నుంచి మరొకరికి డెంగ్యూ వైరస్ వ్యాప్తి చెందుతుంది. ఏడిస్ దోమ మన ఇంటి పరిసరాల్లోనే నివసిస్తుంది. పూలకుండీలు, ఎయిర్‌కూలర్లు, పాతటైర్లు, పాత ఖాళీడబ్బాల వంటి వాటిలో చేరే నీరు ఈ దోమకు అనుకూలం. మన పరిసరాలు అపరిశుభ్రంగా పెట్టుకుని దానికి అనుకూలమైన పరిస్థితులు మనమే కల్పిస్తాం. ఈ జాతి దోమ రాత్రిపూట కాకుండా సూర్యోదయ, సూర్యాస్తమయాల్లోనే తిరుగుతుంది. కాబట్టి ఆ సమయాల్లో దోమకాటు నుంచి రక్షించుకోవాలి.

## లక్షణాలు
101 నుంచి 105 డిగ్రీల ఫారన్‌హీట్ జ్వరం హఠాత్తుగా వస్తుంది. తీవ్రమైన తలనొప్పి, నడుము కింది భాగంలో తీవ్రమైన నొప్పి, కళ్లు మండటం వంటి లక్షణాలు వస్తాయి. తీవ్రమైన ఒళ్లునొప్పులు, కడుపులో తిప్పడం, వాంతులు, కుడి ఉదరభాగం పై వైపున నొప్పి వస్తుంది. ఉష్ణోగ్రత పెరిగినపుడు

తీవ్రంగా నీరసం, తలతిరగడం, ముక్కు నుంచి రక్తస్రావం, మలవిసర్జన నల్లగా ఉంటుంది. దోమ కుడితే ఏర్పడే ఎర్రని చుక్కల వంటివి ఏర్పడతాయి. డెంగ్యూతో పాటుగా రక్తస్రావం (డెంగ్యూ హెమరేజిక్ ఫీవర్) లేదా రక్తపోటు అతి తక్కువకు పడిపోవడం, డెంగ్యూ షాక్ సిండ్రోమ్‌లు కనిపిస్తే ప్రాణాంతకమే. ఇలాంటివారు 5 శాతానికి అటు ఇటుగా ఉంటారు. 95 శాతం మందికి ప్రాణాంతకం కాదు.

## నిర్ధారణ ఎలా?
రక్తపరీక్షలో తక్కువ సంఖ్యలో తెల్లరక్తకణాలు, ప్లేట్‌లెట్లు, బ్లడ్‌స్మియర్ మీద ఎటిపికల్ సెల్స్ ద్వారా నిర్ధారణ చేయవచ్చు. ఎన్.ఎస్, యాంటిజెన్-యాంటీ డెంగ్యూ యాంటీబాడీలతో రోగనిర్ధారణ చేయవచ్చు. అయితే వ్యాధి ప్రారంభ దశలో ఇవి కనిపించకపోవచ్చు.

## చికిత్స
డెంగ్యూ చికిత్సకు ప్రత్యేకంగా మందులు లేవు కాబట్టి చికిత్సా విధానం పరోక్ష పద్ధతిలో ఉంటుంది. రోగులకు నోటి ద్వారా లేదా రక్తనాళాల ద్వారా ద్రవాలను పంపిస్తారు. అప్పుడప్పుడు ప్లేట్‌లెట్లను ఎక్కిస్తారు. చాలా కేసుల్లో ప్లేట్‌లెట్లు 10 వేల స్థాయికి పడిపోయినా (1.5-4.5 లక్షలు సాధారణం) లేక తీవ్రమైన రక్తస్రావం ఉన్నా ఇచ్చే సింగిల్ డోనార్ ప్లేట్‌లెట్స్ లేదా యాంటీ ఆర్‌హెచ్‌డీ ఇంజెక్షన్లు మాత్రం ఖరీదైనవి. 95 శాతం మందికి రక్తపోటు, ప్లేట్‌లెట్లు, హిమోగ్లోబిన్‌లను గమనిస్తూ ఉండడం, ఇంట్రావీసన్ ఫ్లూయిడ్స్ ఇవ్వడం చేస్తారు. కాబట్టి వీటికి ఖర్చు తక్కువే. స్టిరాయిడ్ ఇంజెక్షన్ల వల్ల ఎటువంటి లాభం ఉందని నిరూపణ కాలేదు. పైగా అవి ప్రమాదకరం. అవసరం లేకున్నా ప్లేట్‌లెట్స్ ఎక్కించడం, పి.ఆర్.పి.లు కూడా రోగికి నష్టం కలిగిస్తాయి.

## ఆసుపత్రిలో ఎప్పుడు చేర్చాలి?
రక్తపోటు బాగా పడిపోయినా, తీవ్రంగా వాంతులు చేసుకుంటూ నోటి ద్వారా ద్రవాలు తీసుకోవడం కష్టంగా ఉన్నా, ప్లేట్‌లెట్ల సంఖ్య 50 వేల కన్నా తక్కువ స్థాయికి పడిపోయినా ఆసుపత్రిలో చేర్చాల్సి వస్తుంది. జ్వరం తగ్గిన తరువాత 48 నుంచి 72 గంటలు రోగిని పరిశీలనలో ఉంచి, రక్తంలో ప్లేట్‌లెట్స్ సంఖ్య క్రమంగా 50 వేలకు పెరిగేవరకు ఆసుపత్రిలోనే ఉండాలి. ప్లేట్‌లెట్ కౌంట్ 30 వేల కన్నా తగ్గినా, తీవ్రమైన రక్తస్రావం అవుతున్నా, ఏదైనా శరీర భాగం సరిగా పనిచేయకపోతున్నా రోగిని ఐసియులో చేర్చాల్సి వస్తుంది.

## నివారణ ఎలా?
పరిసరాలను పరిశుభ్రంగా ఉంచుకుని దోమలు చేరకుండా చూసుకోవడం ద్వారా నివారించవచ్చు. దీనికి టీకామందు లేదు. జ్వర లక్షణాలు కనిపిస్తే వీలైనంత త్వరగా వైద్యపరీక్ష చేయించుకోవాలి. ద్రవపదార్థాలు అధికంగా తీసుకోవాలి. పళ్లరసాలు లేదా కొబ్బరినీళ్లలో గ్లూకోజ్ కలుపుకొని తాగాలి. పూర్తిగా విశ్రాంతి తీసుకోవాలి. రాత్రిపూట బాగా నిద్ర పోవాలి. దోమతెరలు, దోమలను పారదోలే రసాయనాలను వాడాలి. నిలవనీరు లేకుండా చూసుకోవాలి.
## మూలాలు

## ఇతర లింకులు
* Singapore Government dengue site that describes the mosquito

వర్గం:జంతు శాస్త్రము
ఆరోగ్యశ్రీ

**ఆరోగ్యశ్రీ** అనునది ఆంధ్రప్రదేశ్ ప్రభుత్వమునకు చెందిన ఒక ప్రజారోగ్య కార్యక్రమం. ఈ పథకాన్ని 2007 ఏప్రిల్ 1 న **రాజీవ్ ఆరోగ్యశ్రీ** అనే పేరుతో అప్పటి ముఖ్యమంత్రి వై.యస్. రాజశేఖరరెడ్డి ప్రారంభించారు. 2014లో ఈ పథకానికి ఆంధ్రప్రదేశ్ ప్రభుత్వం **డాక్టర్ [[నందమూరి తారక రామారావు|నందమూరి తారకరామారావు]] ఆరోగ్య సేవ**గా పేరు మార్చింది. ఈ ఆరోగ్యశ్రీ పథకం ప్రపంచంలోనే అత్యున్నత ఆరోగ్య బీమా పథంకంగా గుర్తింపు పొందింది. ఈ పథకం కింద అర్హులైన పేద రోగులకు ఉచితంగా వైద్య సేవలందిస్తారు (వైద్య సేవలందించడంతో పాటు రవాణా, భోజన, వసతి సదుపాయాలను కల్పిస్తారు.). ఈ పథకం ద్వారా 2014 సెప్టెంబరు నాటికి 26 లక్షల మంది పేద రోగులకు ఉచితంగా శస్త్ర చికిత్సలు చేశారు.

## ఏ జబ్బులకు
ఈ పథకం కింద 1038 (పైగా) జబ్బులకు ఉచితంగా ఆరోగ్య సేవలు అందించబడుతున్నాయి. ముఖ్యంగా ఈ పథకం ప్రజారోగ్యమే ప్రధాన ఉద్దేశంగా ఉచిత సేవలు అందిస్తూ ప్రజలు చెడు అలవాట్ల వైపు మరలకుండా చెడు అలవాట్ల ద్వారా కొనితెచ్చుకొనే కొన్ని రోగాలకు ఉచిత సేవలను అందిచండం జరుగుతుంది.

## ఎంత ఖర్చు
ఆరోగ్యశ్రీ పథకం ద్వారా ఒక్కో కుటుంబానికి ఏడాదికి రూ.2.5 లక్షల వరకు వర్తింప చేస్తున్నారు.

## ఎలా, ఎక్కడ
ప్రభుత్వం దారిద్ర్యరేఖకు దిగువన ఉన్న పేదవారికి ఆరోగ్యశ్రీ కార్డులను జారీ చేస్తుంది. ఈ కార్డుల ద్వారా ఆరోగ్యశ్రీ పథకం కింద సేవలందిస్తున్న ప్రభుత్వ, ప్రైవేట్ ఆస్పత్రుల్లో నమోదై ఉచిత వైద్య సేవలను పొందవచ్చు.

వర్గం:ప్రజారోగ్యం
వర్గం:వైద్యము
తొట్టెంపూడి (అయోమయ నివృత్తి)

తొట్టెంపూడి, - ఆంధ్రప్రదేశ్ బాపట్ల జిల్లా, చుండూరు మండలానికి చెందిన గ్రామం.

**తొట్టెంపూడి** తెలుగువారిలో కొందరి ఇంటిపేరు.

* తొట్టెంపూడి కృష్ణ
* తొట్టెంపూడి గోపీచంద్
కానాల శ్రీహర్ష చక్రవర్తి

**కానాల శ్రీహర్ష చక్రవర్తి** గణితావధాని. కాగితం, కలం, కాలిక్యులేటర్‌, కంప్యూటర్‌లు లేకుండానే గణితం- ఖగోళం- కంప్యూటర్‌ గణితానికి చెందిన క్లిష్టాతిక్లిష్టమైన సమస్యలకు క్షణాల్లో సమాధానమివ్వడంలో శ్రీహర్ష దిట్ట. ప్రపంచ ప్రప్రథమ మహాగణిత శతావధానిగా పేరుగడించాడు.
## బాల మేధావి
పద్దెనిమిది సంవత్సరాల వయసులోనే శ్రీహర్ష అభినవ ఆర్యభట్ట, సరస్వతీ పుత్ర, ఉద్దండ బాలభాస్కర వంటి 26 బిరుదాంకితాలను కైవసం చేసుకున్నాడు. ఇప్పటికి 95 గణిత అవధానాలు, 2 మహా గణిత శతావధానాలు చేసి 155 సన్మానాలు పొందాడు. లేత వయసు నుంచే గణితంలో విశేష ప్రతిభాపాటవాలను ప్రదర్శిస్తూ వండర్‌ చైల్డ్‌గా కితాబుపొందాడు. తెలుగుజాతి గర్వించదగిన గణిత మేధావి శ్రీహర్ష.
## జీవిత విశేషాలు
ఆయన ఆంధ్రప్రదేశ్ రాష్ట్రం చిత్తూరు జిల్లాలోని తిరుపతిలో కానాల నలచక్రవర్తి, లక్ష్మీ దంపతులకు జన్మిచాడు. ఆయన తండ్రి రాష్ట్రీయ సంస్కృత విద్యా పీఠంలో రీడర్ గా పనిచేసేవాడు. శ్రీహర్ష బాల్యం నుంచి గణిత అవధానములు చేయడంలో దిట్ట. ఖగోళ శాస్త్రాన్ని ఆపోశన పట్టాడు. ఇంగ్లీషు కాలెండరు ప్రకారం భూత, వర్తమాన, భవిష్యత్ కాలాలలో సూర్యుడు ఎప్పుడు ఏ రాశిలోప్రవేశిస్తాడో సశాస్త్రీయంగా చెప్పగలిగాడు. సాయన విధానంలో చంద్రుని కొమ్ము ఏరోజున ఏ దిశలో పైకి ఉంటుందో, ఏ రోజున సమానంగా ఉంటుందో కూడా వివరిస్తాడు. సూర్య, చంద్రుల గమన వేగాన్ని అనుసరించి అన్ని కాలాల్లోనూ తిథుల్ని లెక్కించగలడు. సృష్టి ప్రారంభ కాలం నుండి ఈ నాటి వరకు రోజులు, పక్షాలు, నెలలు, సంవత్సరాలు, యుగాలు, మన్వంతరాలు, కల్పాలు, బ్రహ్మాకాలం అన్ని లెక్కలూ నిమిష కాలంలో చెప్పగలడు. ఖగోళ శాస్త్రంలోని లోతైన అంశాలలో శతావధానం చేసాడు.

గణిత శాస్త్రంలో సాటిలేని మేధావి. గంట వ్యవథిలో వెయ్యి గుణకారాలు, వెయ్యి కూడికలు, వెయ్యి తీసివేతలు, వెయ్యి భాగహారాలూ అవలీలగా చేస్తాడు. 17వ యేటకే గణిత శాస్త్రంలో, ఖగోళ శాస్త్రంలో మొత్తం 16 పుస్తకాలు రాసాడు. ద్విసంఖ్యామానం, సప్తాంశమానం, ద్వాదశాంశమానం, 1తో గుణకార వింతలు, 2తో గుణకారవింతలు, 3తో గుణకార వింతలు, ఖగోళ శాస్త్రంలో అధికమాస దృశ్యమాలిక, ఆయనాంశం-ఒకపరిశీలన, అహర్గణ వివరాలు, ఖగోళశాస్త్రం మర్మాలు, మొదలగునవి రాసాడు. అనేకమంది మేధావులు, విద్యావేత్తల ప్రశంసలనందుకొని "అంతర్జాతీయ మేథావి"గా గుర్తింపు పొందాడు.

## 13వ యేట వరంగల్ లో అష్టావధానం
సెప్టెంబరు 16 2000 న తన 13 వ యేట వరంగల్ లో అష్టావధానం చేసారు. అందులో కొన్ని పృఛ్చకుల ప్రశ్నలు, శ్రీహర్ష సమాధానాలు:

*  విలువకు 50 దశాంశాల వరకు శ్లోకం ద్వారా చెప్పారు.
* జవహర్ లాల్ నెహ్రూ యొక్క జన్మదినం యొక్క వారం వెంటనే చెప్పారు.
* డిసెంబరు 31 1944 రోజు ఏ వారం? జ."బుధవారం" 
*  (172 యొక్క నాల్గవ ఘాతం) విలువ ఎంత? జ. 87,52,13,056 
* మే 2 1970 న గల తిథి ఏమిటి? జ. ఏకాదశి.
* \sqrt[5]{137858491849} విలువ ఎంత? జ.182.
* డిసెంబరు 31,1944 రోజున ఏ తిథి? జ. పాడ్యమి.

## అవార్డులు, గౌరవాలు
ఆయన "క్వాలిటీ మిలీనియం సూపర్ కిడ్"గా 2000 లో ఘనకీర్తిని పొందాడు. 2005 నాటికి 100 గణితావధానాలు చేసాడు. 22 బిరుదులు సంపాదించాడు. 150 కి పైగా సన్మానాలందుకున్నాడు.ఆయనకు "ఉద్దండ బాలభాస్కర", "అభినవ ఆర్యభట్ట", "సప్తగిరి సరస్వతీ పుత్ర", "సూపర్ కిడ్" మొదలగు బిరుదులు వచ్చాయి.

## మూలాలు

## ఇతర లికులు
* http://www.thehindu.com/todays-paper/tp-national/tp-andhrapradesh/engineering-student-mesmerises-all/article3112115.ece

వర్గం:గణితావధానులు
వర్గం:చిత్తూరు జిల్లా అవధానులు
శీలంవారి పాలెం

**శీలంవారి పాలెం.** కృష్ణా జిల్లా ఘంటసాల మండలానికి చెందిన రెవెన్యూయేతర  గ్రామం. ఈ గ్రామం శ్రీకాకుళం గ్రామ పంచాయతీ పరిధిలోని గ్రామం. 

### మండల పరిషత్తు ప్రాథమిక పాఠశాల
ఈ పాఠశాలలో కొండవీటి కోటేశ్వరరావు అను విద్యార్థి 5వ తరగతి చదివినాడు. ఇతడు కృష్ణా జిల్లా బాపులపాడు మండలంలోని వేలేరు గ్రామంలోని జవహర్ నవోదయ విద్యాలయంలో ఆరవ తరగతి చదవడానికి ప్రవేశపరీక్షలో అర్హత సాధించాడు. ఈ విద్యార్థి ఇంటరు వరకు ఉచితంగా విద్యనభ్యసించే అవకాశం దక్కించుకున్నాడు. 
## గ్రామ భౌగోళికం
సముద్రమట్టానికి 11 మీ.ఎత్తు
## మూలాలు

## వెలుపలి లంకెలు

వర్గం:ఘంటసాల మండల రెవెన్యూయేతర గ్రామాలు
ద్విముఖ విద్యుత్ ప్రవాహం

**ద్విముఖ విద్యుత్ ప్రవాహం** లేదా **ఏకాంతర విద్యుత్ ప్రవాహం** అనగా ఊయల ఊగినట్లుగా చాలా వేగంగా ముందుకి వెనుకకి ఊగిసలాడుతూ ప్రవహించే విద్యుత్ ప్రవాహం. ద్విముఖ విద్యుత్ప్రవాహమును ఆంగ్లంలో **ఆల్టర్నేటింగ్ కరెంట్** లేదా సింపుల్‌గా **ఏసీ** అని అంటారు. విద్యుత్‌ను అనేక పద్ధతులలో ఉత్పత్తి చేసినా రెండు రకాలుగానే వాడుకునే అవకాశముంటుంది. వాటిలో ఒక రకం ద్విముఖ విద్యుత్ ప్రవాహం కాగా మరొకటి ఏకముఖ విద్యుత్ ప్రవాహం. ఏకముఖ విద్యుత్ ప్రవాహమును ఆంగ్లంలో డైరెక్ట్ కరెంట్ లేదా సింపుల్‌గా డీసీ అని అంటారు. ఏకముఖ విద్యుత్ ప్రవాహం ద్విముఖ విద్యుత్ ప్రవాహమునకు భిన్నమైనది, ఏలననగా ఏకముఖ విద్యుత్ ప్రవాహములో విద్యుత్ ఒకే దిశ వైపు ప్రవహిస్తుంటుంది. ప్రపంచ వ్యాప్తంగా ఎక్కువగా ఉపయోగించే కరెంటు ద్విముఖ విద్యుత్ అనగా ఏసీ కరెంటు. ప్రపంచ వ్యాప్తంగా తయారు చేయబడిన అధిక ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. బల్బులు, ఫ్యాన్లు, ఎయిర్ కండీషనర్లు, వాషింగ్ మెషీన్లు, టీవీలు, ప్రింటర్లు, ప్రిజ్‌లు, మోటార్లు ఇలా దాదాపు అన్ని ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. సాధారణంగా ఇళ్ళలో ఉండే కరెంటు ఏసీ కరెంటు, ఈ ఏసీ కరెంటు నందు 230 వోల్టుల విద్యుత్ ప్రవహిస్తూ ఉంటుంది. 230 వోల్టుల ఏసీ కరెంటును మానవ శరీరం తట్టుకోలేదు, అందువలన మానవ శరీరానికి ఏసీ కరెంటు తగిలి శరీరం గుండా విద్యుత్ ప్రవహించినట్లయితే షాక్ కొడుతుంది.

## ఇవి కూడా చూడండి
*ఏకముఖ విద్యుత్ ప్రవాహం
*ఆల్టర్నేటర్

వర్గం:విద్యుత్తు
కె.ఎస్.చంద్రశేఖర్

**కొమరవోలు ఎస్.చంద్రశేఖర్** (జననం 1920 నవంబరు 21)  భారతీయ గణిత శాస్త్రవేత్త. ఆయన ఎడ్జినోసిచ్ టెక్నిస్కే హన్‌షూల్ జూరిచ్ లో ప్రొఫెసర్. ఆయన టాటా ఇనిస్టిట్యూట్ ఆఫ్ ఫండమెంటల్ రీసెర్చ్ (TIFR) లో వ్యవస్థాపక సభ్యులు. ఆయన "నంబర్ థియరీ", "సమ్మబిలిటీ" లలో ప్రసిద్ధుడు. ఆయనకు ప్రతిష్ఠాకరమైన అవార్డులైన "పద్మశ్రీ", "శాంతిస్వరూప్ భట్నాగర్ అవార్డు", "రామానుజన్ మెడల్", టి.ఐ.ఎఫ్.ఆర్ లో గౌరవ ఫెలో వంటి అవార్డులు వచ్చాయి.

## జీవిత విశేషాలు
చంద్రశేఖర్ 1920 నవంబరు 21 న కొమరవోలు రాజయ్య, పద్మాక్షమ్మ దంపతులకు జన్మించారు. ఆయన తండ్రి పాఠశాల ప్రధానోపాధ్యాయులు. చంద్రశేఖర్ పాఠశాల విద్యను గుంటూరు జిల్లాలోని బాపట్లలో పూర్తిచేసారు. ఆయన చెన్నైలో గల ప్రెసిడెన్సీ కళాశాలలో ఎం.ఎస్.సి (గణితశాస్త్రం) లో పూర్తిచేసారు. 1942లో మద్రాసు విశ్వవిద్యాలయంలో గణిత శాస్త్ర విభాగం నుండి పి.హెచ్.డి పట్టాను పొందారు.ఆయన కె.ఆనందరావు ఆధ్వర్యంలో పి.హెచ్.డి.ని పూర్తిచేసారు.

చంద్రశేఖర్ యు.ఎస్.ఎ లోని ఇనిస్టిట్యూట్ ఫర్ అడ్వాన్స్‌డ్ స్టడీ, ప్రిన్సిటన్ లో ఉన్నప్పుడు హోమీ భాభా ఆయనను గణితశాస్త్ర పాఠశాల అయిన "టాటా ఇనిస్టిట్యూట్ ఆఫ్ ఫండమెంటల్ రీసెర్చ్"కు ఆహ్వానించారు. ఆయన ఆ సంస్థలో అనేక విషయాలను బోధించారు. 1965 లో హోమీ భాభా మరణానంతరం చంద్రశేఖర్ ఆ సంస్థను వదలి ఎడ్జినోసిచ్ టెక్నిస్కే హన్‌షూల్ జూరిచ్ లో చేరి 1988 లో పదవీవిరమణ చేసారు.

2012 లో ఆయనకు అమెరికన్ మేధమెటికల్ సొసైటీలో ఫెలోషిప్ లభించింది.

## ఉద్యోగ జీవితం
ఆయన "టాటా ఇనిస్టిట్యూట్ ఆఫ్ ఫండమెంటల్ రీసెర్చ్"లో సీనియర్ ప్రొఫెసర్ గా, డిప్యూటీ డైరక్టరుగా (1949-55), పనిచేసారు. కేంద్రప్రభుత్వ సైంటిఫిక్ అడ్వయిజరీ కమిటీకి ప్రధాన సలహాదారుగా (1961-66), ఉన్నారు. ఇంటర్నేషనల్ మేధమెటికల్ యూనియన్ కు ఉపాధ్యక్షులుగా (1963-66), ప్రధాన కార్యదర్శిగా (1966-70) ఉన్నారు. 1965 లో జ్యూరిచ్ లోని స్విచ్ ఫెడరల్ ఇనిస్టిట్యూట్ ఆఫ్ టెక్నాలజీలో ప్రొఫెసర్ గా పనిచేసారు.

## ప్రసిద్ధ రచనలు
*with Salomon Bochner: 
*with S. Minakshisundaram: 
* reprinting 2012
*
*
*
*

## మూలాలు

## ఆధారాలు
* - India's who is who 

## ఇతర లింకులు
* 

వర్గం:భారతీయ గణిత శాస్త్రవేత్తలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1920 జననాలు
వర్గం:జీవిస్తున్న ప్రజలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:తెలుగువారిలో శాస్త్రవేత్తలు
వర్గం:గుంటూరు జిల్లా శాస్త్రవేత్తలు
ఏసీ

*ఎయిర్ కండిషనర్
*ద్విముఖ విద్యుత్ ప్రవాహం - ఆల్టర్నేటింగ్ కరెంట్
అక్కపాలెం (పుల్లలచెరువు)

**అక్కపాలెం** మార్కాపురం జిల్లా పుల్లలచెరువు మండలానికి చెందిన రెవెన్యూయేతర గ్రామం.ఈ గ్రామం శతకోడు గ్రామ పంచాయతీ పరిధిలోని గ్రామం.

## స్వయంభువు లింగరూపం
పుల్లలచెరువు మండలంలోని శతకోడు పంచాయతీలొని అక్కపాలెం చెంచుగూడేనికి 5 కి.మీ. దూరంలోని నల్లమల అటవీప్రాంతంలోని చింతల సెలకొండ ఉన్నది. అక్కడ సుమారు 150 అడుగుల ఎత్తులోగల బండల కొండల గుహలలో శివలింగరూపాన్ని, 15 రోజుల క్రితం, అక్కడకు వెళ్ళిన గొర్రెలకాపరులు గుర్తించినారు. అనంతరం ఆ ప్రాంతవాసులు, బ్యాటరీ లైట్ల సాయంతో ఆ ప్రాంతాన్ని పరిశీలించి, పలు అంశాలను వెలుగులోనికి తీసుకొనివచ్చినారు. ఆ ప్రాంతములో నాగేంద్రస్వామి పుట్ట, స్వయంభువు లింగరూపం వెలసి ఉండటంతో ప్రత్యేకతను సంతరించుకున్నది. గుహలో సుమారు 50 మీటర్ల దూరం వెళ్లిన తరువాత, 15 అడుగుల ఎత్తయిన ఒక చెరియపై, నిత్యం కొండ చెరియ నుండి వచ్చిన నీటితో అభిషేకం చేస్తున్నట్లు ఉన్న లింగరూపం కనిపిస్తున్నది. అదే కొండ చెరియ క్రింది భాగంలో పాలపొదుగు ఆకారం నుండి నీటి బిందువులు, క్రింద ఉన్న పుట్టలాంటి ఆకారంపైన పడుతూ, అక్కడి విశిష్టతను తెలుపుతుంది. ప్రస్తుతం శుక్రవారం, ఆదివారం రోజులలో భక్తులు అధికసంఖ్యలో, చింతల సెలకొండకు, కాలినడకనే వెళ్తున్నారు. కొండచెరియ వద్దకు, తాత్కాలిక రహదారిని ఏర్పాటు చేయుటకు భక్తులు, పరిసర గ్రామాల ప్రజలు ముందుకు వచ్చుచున్నారు.
## మూలాలు

## వెలుపలి లంకెలు
మడకా హరిప్రసాద్

మడకా హరిప్రసాద్ గణిత శాస్త్రంలో ఘనాపాటి. ఆయన అక్టోబరు 30, 1999 న అతి తక్కువ సమయంలో గణిత ప్రక్రియలు చేసి గిన్నిస్ బుక్ ఆఫ్ వరల్డ్ రికార్డ్స్ లో స్థానం పొందాడు. 
## జీవిత విశేషాలు
హరిప్రసాద్ 1988 లో అనంతపురం జిల్లా , కదిరి తాలూకా గుండువారి పల్లెలో మోహన కృష్ణ,రాధాకృష్ణమ్మ దంపతులకు జన్మిచారు. ఆయన తండ్రి ఎం.మోహన కృష్ణ ఒక ఆర్.టి.సి కండక్టరు. బాల్యం నుండి లెక్కలంటే ఆసక్తి, జిజ్ఞాస ఎక్కువ. ఆయన తన 20వ యేట  33.7 సెకన్లలో ఎనిమిది అంకెల సంఖ్యను మరో ఎనిమిది అంకెల సంఖ్యతో గుణించడం, ఒకనిమిషంలో వేర్వేరు సంవత్సరాలలోని తేదీలను వారాలను చెప్పడం, ఒకనిముషం 3.8 సెకన్లలో ఆరు అంకెల సంఖ్యకు వర్గమూలం కనుగొనడం మొదలు, సాహస కార్యాలతో గిన్నిస్ బుక్ ఆఫ్ వరల్డ్ రికార్డ్ లు మూడింటిని ఏకకాలంలో సాధించారు.ఈ కార్యక్రమాన్ని 2009 అక్టోబరు 30 న ఇండియన్ ఇనిస్టిట్యూట్ ఆఫ్ సైన్స్, బెంగళూరులో చేసారు. అవధాన కార్యక్రమాలు అనేకం నిర్వహించారు.

## రికార్డు వివరాలు
* ఆరు అంకెల సంఖ్య యొక్క వర్గమూలం 1నిమిషముల 3.8సెకన్లలో చేసారు. 732,915 యొక్క వర్గమూలం 856.1045496 అని 1నిమిషముల 3.8సెకన్లలో చేయటం.
* రెండు ఎనిమిది అంకెల సంఖ్యల లబ్దం 33.7 సెకన్లలో చెప్పడం.
* వేర్వేరు సంవత్సరాలలో తేదీలను ఒక నిమిషం లో చెప్పడం.
## గౌరవాలు
* రాష్ట్ర ప్రభుత్వం ల్యాప్ టాప్ కంప్యూటరు బహూకరణ.
* డిస్ట్రిక్ట్ సైన్స్ ఫేర్ అథారిటీ వారి గోల్డ్ మెడల్ (1988)
* ఇంటెల్ డిస్కవరీ ఫెయిర్ లో ప్రథమ బహుమతి.
* 2002 లో ఉగాది పురస్కారం.
* నేషనల్ మెమొరీ ఛాంపియన్ షిప్.

## మూలాలు

## ఇతర లింకులు
* http://stepanov.lk.net/mnemo/prasade.html 

వర్గం:గణితావధానులు
వర్గం:గిన్నిస్ బుక్ లో స్థానం పొందినవారు
వర్గం:గిన్నిస్ బుక్‌లో స్థానం పొందిన భారతీయులు
వర్గం:అనంతపురం జిల్లా అవధానులు
విఠల్ రావు

**గజల్ విఠల్‌రావు** ఏడో నిజాం ఆస్థానంలో విద్వాంసుడిగా పనిచేసిన గజల్ కళాకారుడు.తెలంగాణ షాన్.. గజల్స్ రారాజు మొదలైన బిరుదులు పొందారు.
## జీవిత విశేషాలు
1929 మే 19వ తేదీన హైదరాబాదులో జన్మించిన విఠల్ రావు.. తన ఏడేండ్ల వయస్సునుంచే ఆలిండియా రేడియో పిల్లల కార్యక్రమంలో తన గజల్స్ వినిపించారు. గజల్ విఠల్‌రావుకు భార్య తారాబాయి, కుమార్తెలు సంధ్య, బింధ్య, సీమ, కుమారులు సంజయ్‌రావు, సంతోశ్ ఉన్నారు. గోషామహల్ హిందీనగర్‌లోని తన నివాసంలోని సంగీత్ సాధన్ సంగీత పాఠశాలలో ఎంతోమంది జాతీయ, అంతర్జాతీయ కళాకారులుగా ఎదిగారు. విఠల్‌రావు కచేరీతో సంతృప్తి చెందిన నిజాం మీర్ ఉస్మాన్ అలీఖాన్ గోషామహల్‌లో ప్రస్తుతం నివాసముంటున్న ఇంటి స్థలాన్ని కానుకగా ఇచ్చారు.గోషామహల్ హిందీనగర్‌లో నివాసముండే విఠల్‌రావు కుటుంబసభ్యులతో కలిసి షిర్డీ దర్శనానికి వెళ్లారు. దర్శనం తర్వాత తప్పిపోయారు. 27.6.2015 న సికింద్రాబాద్ కంట్రీ క్లబ్ ఫ్లె ఓవర్ బ్రిడ్జి కింద విఠల్‌రావు అపస్మారక స్థితిలో చనిపోయి దొరికారు.

## అవార్డులు
1995లో అప్పటి ప్రధాని పీవీ నర్సింహారావు ద్వారా అవార్డు, 2001లో కెనడాలో గ్యాలిక్ అకాడమీ అవార్డు, 2004లో అప్పటి గవర్నర్ సుర్జీత్‌సింగ్ బర్నాల నుంచి రాష్ట్ర స్థాయి అవార్డు, 2007లో అమీర్ కుస్రో సొసైటీ ఆఫ్ కెనడా అవార్డు, 2008లో ప్రెసిడెంట్ ఆఫ్ ఇండియన్ అసోసియేషన్ అవార్డ్ ఆఫ్ న్యూజిలాండ్, న్యూఢిల్లీలోని బేగం అక్తర్ అకాడమీ అవార్డు, పద్మభూషణ్ డాక్టర్ సీ నారాయణరెడ్డి చేతుల మీదుగా జీవిత సాఫల్య పురస్కారం అందుకున్నారు.
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015 అవార్డు - హైదరాబాద్, తెలంగాణ ప్రభుత్వం, 2015 జూన్ 2

## మూలాలు

## ఇతర లింకులు

వర్గం:1929 జననాలు
వర్గం:2015 మరణాలు
వర్గం:గజల్ గాయకులు
వర్గం:హైదరాబాదు జిల్లా సంగీత విద్వాంసులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
టెక్సాస్ ఏ అండ్ ఎం విశ్వవిద్యాలయం

టెక్సాస్ ఏ అండ్ ఎం విశ్వవిద్యాలయం ( టాము లెదా ఏ అండ్ ఎం) అమెరికా సంయుక్త రాష్ట్రాలలోని టెక్సాస్ రాష్ట్రం, కాలేజ్ స్టేషన్ అనే ప్రాంతంలో వున్న ఒక ప్రభుత్వ విశ్వవిద్యాలయం. ఇది దేశంలో నాలుగో అతి పెద్ద, టెక్సాస్ రాష్ట్రంలో అతి పెద్ద విశ్వవిద్యాలయం. నాసా, ఎన్ ఎస్ ఎఫ్ మొదలైన సాంకేతిక పరిశోధన సంస్థల యొక్క ఆర్థిక సాంత్వనతో వివిధ రకాలైన పరిశోధనలు ఈ విద్యాలయం కొనసాగిస్తోంది. అమెరికా సంయుక్త రాష్ట్రాలలోని 20 మేటి పరిశోధనా విద్యాలయాల్లో ఇది ఒకటి. 

ఈ విశ్వవిద్యాలయం 1876 అక్టోబరు 4 లో టెక్సాస్ వ్యవసాయ, మెకానికల్ కళాశాల గా మొదలైంది.  అందువలన ఈ కళాశాల పేరులో ఏ అండ్ ఎం (Agriculture లోని 'A', Mechanical లోని 'M') అనే అక్షరాలు చేరాయి. 5,200 ఎకరాలతో ఈ విశ్వవిద్యాలయం యొక్క ప్రధాన ప్రాంగణం దేశం మొత్తంలోనే అతి పెద్దది.  ఈ విశ్వవిద్యాలయంలో సుమారు 1000 కి పైగా విద్యార్థి సంఘాలు ఉన్నాయి.  
thumb|220x220px|టెక్సాస్ ఏ అండ్ ఎం యొక్క అకాడెమిక్ భవనం 

## మూలాలు

వర్గం:ప్రభుత్వ విశ్వవిద్యాలయాలు
వర్గం:టెక్సస్
వర్గం:అమెరికా విశ్వవిద్యాలయాలు
పీపీజీ

[right|thumb|300px|చెవి ఆక్సీమీటర్ నుంచి గ్రహించిన పీపీజీ [తరంగం. తరంగం యొక్క అసమాన వ్యాప్తికి కారణం శ్వాస వలన కలిగిన భంగం]]

**పీపీజీ** లేదా ఫొటో ప్లెతిస్మోగ్రాంతో కాంతి తరంగాల ద్వారా నాడి యొక్క స్వస్థత, శ్వాసప్రక్రియని తెలుసుకోవచ్చు. పల్స్ ఆక్సీమీటర్ అనే పరికరం ద్వార పీపీజీ ని రికార్డు చేస్తారు. చర్మం మీద కాంతిని వెలువరించి ప్రతిబింబించిన లేదా వక్రీభవించిన కాంతిని గ్రహించి తద్వారా నాడిని కానీ శ్వాసప్రక్రియను కానీ నిర్ధారిస్తారు.  

గుండె అనునిత్యం శరీరం మొత్తానికీ రక్తాన్ని ప్రసరింపచేస్తుంది.గుండె సంకోచ వ్యాకోచాల ద్వారా రక్త పీడనం ఏర్పడుతుంది. ఈ ప్రక్రియలో నరాలయొక్క పరిమాణం ఎప్పుడూ మారుతుంటుంది. ఈ మార్పు వలన చర్మం యొక్క కాంతి శోషణ కూడా మారుతుంది. ఈ మార్పుని కొలిచి గుండె యొక్క స్వస్థతను కనిపెట్టవచ్చు. 

సాధారణంగా ఎల్ ఈ డీ లతో చర్మాన్ని ప్రకాశింపజేసి అవతల వైపు ఒక ఫోటో డయోడ్ ద్వారా చర్మంగుండా ప్రయాణించిన కాంతి తీవ్రతను కొలుస్తారు. చిత్రంలో చూపించినట్లుగా ప్రతి గుండె సంకోచ వ్యాకోచ చక్రం ఒక శిఖరాన్ని సూచిస్తుంది. మనిషి మనిషికీ ఈ తరంగం మారుతూవున్నా గుణం మాత్రం ఒకేలా ఉంటుంది. ఇలా ఈ తరంగం బట్టి గుండె యొక్క పని తీరును లెక్కగట్టవచ్చు.      

## References

వర్గం:వైద్య పరిశోధన
వర్గం:వైద్య పరికరాలు
కాలేజ్ స్టేషన్, టెక్సాస్

కాలేజ్ స్టేషన్ అమెరికా సంయుక్త రాష్ట్రాల లోని టెక్సాస్ రాష్ట్రంలోని బ్రాజ్జోస్ లోయ లోని ఒక పట్టణం. 2010 జనన గణన ప్రకారం ఈ నగరం యొక్క జనాభా 93,857.

కాలేజ్ స్టేషన్ టెక్సాస్ ఏ అండ్ ఎం విశ్వవిద్యాలయా నికి నెలవు. 

## విమానాశ్రయాలు
కాలేజ్  స్టేషన్ లోని ఒకే ఒక్క విమానాశ్రయం ఈస్టర్ వుడ్.  

## చుట్టుపక్కల పెద్ద నగరాలు
* హ్యూస్టన్ (112 కి. మీ )
* ఆస్టిన్ (173 కి.మీ )
* శాన్ ఆంటోనియో ( 272 కి మీ )
* ఫోర్ట్ వర్త్ ( 278 కి మీ )
* డల్లాస్ (301 కి మీ )

### ప్రాంతీయం
thumb|ఈస్టర్ వుడ్ విమానాశ్రయం

## References

వర్గం:విశ్వవిద్యాలయ పట్టణాలు
పెరుగు (అయోమయ నివృత్తి)

* పెరుగు : ఒక మంచి ఆహార పదార్ధము. 
## గ్రామాలు
* పెరుగుగూడ : రంగారెడ్డి జిల్లా, కందుకూర్‌ మండలానికి చెందిన గ్రామం.
* పెరుగుపల్లి : ప్రకాశం జిల్లా, వెలిగండ్ల మండలానికి చెందిన గ్రామం.
## వ్యక్తులు
* పెరుగు శివారెడ్డి : ఆంధ్రప్రదేశ్ లోని ఒక ప్రఖ్యాత నేత్రవైద్య నిపుణుడు.
* పెరుగు రామకృష్ణ (కవి) : ప్రముఖ రచయిత, కవి.
జూలూరు గౌరీశంకర్

**జూలూరు గౌరీశంకర్** తెలుగు రచయిత, తెలంగాణ సాహిత్య అకాడమీ మాజీ అధ్యక్షుడు. ఈయన సృజనాత్మక సాహిత్యంలో ప్రసిద్ధుడు. 2013 సంవత్సరానికిగాను తెలుగు విశ్వవిద్యాలయం నుండి 'సృజనాత్మక సాహిత్యం'లో "కీర్తి పురస్కారాన్ని" అందుకున్నాడు.

జూలూరు గౌరీశంకర్ ను 2016 అక్టోబరు 22న తెలంగాణ రాష్ట్ర తొలి బీసీ కమిషన్ సభ్యునిగా తెలంగాణ ముఖ్యమంత్రి కల్వకుంట్ల చంద్రశేఖర్ రావు నియమించారు.ఆయన 17 డిసెంబర్ 2021న  తెలంగాణ సాహిత్య అకాడమీ చైర్మన్‌గా నియమితుడై, 2021 డిసెంబరు 22న భాద్యతలు చేపట్టాడు. 

## జననం, విద్యాభాస్యం
జూలూరు గౌరీశంకర్ 1960, జనవరి 4న తెలంగాణ రాష్ట్రం,  సూర్యాపేట జిల్లా, నడిగూడెంలో జన్మించాడు. ఆయన 1వ తరగతి నుంచి 9వ తరగతి వరకు నడిగూడెంలో, 10వ తరగతి అనంతగిరిలో విద్యాభ్యాసం పూర్తి చేశాడు. ఆయన కోదాడలోని కేఆర్‌ఆర్‌ కళాశాలలో ఇంటర్‌, డిగ్రీ పూర్తి చేసి శ్రీకృష్ణదేవరాయ విశ్వవిద్యాలయంలో ఎంఏ పూర్తి చేశాడు. గౌరీశంకర్ కోదాడలో లెక్చరర్‌గా పనిచేస్తూనే వివిధ పత్రికల్లో పదేళ్ల పాటు జర్నలిస్టుగా పని చేశాడు.
## జీవిత విశేషాలు
సిధారెడ్డి ఆధ్వర్యంలో ఆయనే అధ్యక్షుడుగా తెలంగాణ రచయితల వేదిక ఏర్పడింది. ఆ వేదికకు 2007లో జూకంటి జగన్నాధం, జూలూరి గౌరీశంకర్‌ అధ్యక్ష కార్యదర్శులుగా ఎన్నికై ఈ సంస్థ మరెన్నో కార్యక్రమాలు తీసుకుంది. 1984 -85 లో శ్రీ కృష్ణ దేవ రాయ విశ్వ విద్యాలయం లో జాయంట్‌ సెక్రటరీగా పిడిఎస్ యు విద్యార్ధి సంఘం తరఫున ఎన్నికయ్యా

## సాహితీ సేవలు
దళిత కవిత్వంలోను, తెలంగాణ ప్రాంతీయ అస్తిత్వ వాదం కవిత్వంలోను, బీసివాద కవిత్వంలోను తనదైన ముద్ర వేసుకున్న బలమైన గొంతు జూలూరి గౌరీశంకర్ ది. తన తొలి దీర్ఘకవిత రాసిన ఎలియాస్ 2001 నుంచి 2007లో వచ్చిన తెలంగాణ మోదుగుల పొదుగు చెకుముకి రాయి వరకు మొత్తం 14 దీర్ఘకవితల్తో ఏ తెలుగు కవి ఇప్పటి వరకు చేయని, చెరిగిపోని దీర్ఘ సంతకం చేసింది గౌరీశంకరొక్కడే. తను 2005లో రాసిన నాలుగో కన్ను బిసి దీర్ఘకవిత ఒక రోజు, ఒకే సమయానికి దాదాపు 22 కేంద్రాల్లో ఆవిష్కరింపబడటం విశేషం.

## రచనలు

* పాదముద్ర 
* ఎలియాస్పొ 
* లికట్టె, వూరుచావు 
* నా తెలంగాణ 
* కాటు 
* సిలబస్‌లో లేని పాఠం 
* ఓ నమఃశవాయ 
* మూడవ గుణపాఠం 
* మాలకాకి 
* ముండ్లకర్ర (1995నుండి 2002 దాకా రాసిన కవితల సమాహారం) 
* నా తెలంగాణ” అనే దీర్ఘకవిత 
* పొక్కిలి తెలంగాణ కవుల కవితా సంకలనం
* ఆధునిక కవిత్వం
*ఒక్కగానొక్కడు 
*ఆత్మబంధువు – దళిత సంక్షేమ బంధం 
* మట్టి చిగురు 
*పచ్చా ప‌చ్చ‌ని ప‌ల్లె 

## పురస్కారాలు
* సృజనాత్మక సాహిత్యంలో కీర్తి పురస్కారం (2013), తెలుగు విశ్వవిద్యాలయం.
## చిత్రమాలిక

దస్త్రం:Juluri Gouri Shankar felicitation in Ugadi Kavi Sammelanam in Ravindra Bharathi (29.03.2017).jpg|2017 ఉగాది కవి సమ్మేళనంలో డా. మామిడి హరికృష్ణ చేత సత్కారం అందుకుంటున్న జూలూరి గౌరీ శంకర్
దస్త్రం:Juluri Gouri Shankar Poetry Reading in Ugadi Kavi Sammelanam in Ravindra Bharathi (29.03.2017).jpg|2017 ఉగాది కవి సమ్మేళనంలో కవిత్వ పఠనం చేస్తున్న జూలూరి గౌరీ శంకర్
దస్త్రం:Juluri Gouri Shankar at Telangana Formation Decennial Celebrations in Ravindra Bharathi (11.06.2023) 01.jpg|తెలంగాణ అవతరణ దశాబ్ది ఉత్సవాలలో భాగంగా 2023, జూలై 11న హైదరాబాదులోని రవీంద్రభారతిలో జరిగిన తెలంగాణ సాహిత్య దినోత్సవం కార్యక్రమంలో మాట్లాడుతున్న జూలూరు గౌరీశంకర్

## మూలాలు

## ఇతర లింకులు
* https://web.archive.org/web/20150920232214/http://www.nizamabadnews.in/2014/05/01/juluru-gowrishankar/

వర్గం:తెలుగు రచయితలు
వర్గం:తెలంగాణ రచయితలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:తెలంగాణ కార్పొరేషన్ మాజీ చైర్మన్లు
అక్కినేని కుటుంబరావు

**అక్కినేని కుటుంబరావు** తెలుగు సినిమా నిర్మాత, కథారచయిత. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'నవల' విభాగంలో "కీర్తి పురస్కారాన్ని" ప్రకటించారు.

## సినిమాలు
* భద్రం కొడుకో (తెలుగు)
* తోడు (తెలుగు)
* పాత నగరంలో పసివాడు (తెలుగు)
* గులాబీలు (తెలుగు)
* అమూల్యం (తెలుగు)
* అమ్మ (తెలుగు) కథా రచన

## కథ
కుటుంబరావు రాసిన కథల జాబితా ఇది: 

## టెలివిజన్
* మనాయి - హిందీ

## అవార్డులు
;జాతీయ సినిమా పురస్కారాలు
తెలుగులో ఉత్తమ సినిమా - భద్రం కొడుకో; నంది అవార్డులు
ఉత్తమ పిల్లల సినిమా - భద్రం కొడుకో

;ఇతర పురస్కారాలు
# 2019 - తెలుగు విశ్వవిద్యాలయం సాహితీ పురస్కారం 2016 (కొల్లేటి జాడలు  పుస్తకానికి)
# 2013 - నవల విభాగంలో తెలుగు విశ్వవిద్యాలయ కీర్తి పురస్కారం (2013)

## అంతర్జాతీయ గౌరవాలు
*కైరో అంతర్జాతీయ ఫిల్ం ఫెస్టివల్‌లో సర్టిఫికెట్ ఆఫ్ మెరిట్ - పాతనగరంలో పసివాడు
*2005 నాటి 14 వ గోల్డెన్ ఎలిఫెంట్ ఫిల్ం ఫెస్టివల్ - ప్రత్యేక ప్రస్తావన - గులాబీలు

## మూలాలు

## ఇతర లింకులు
* కథానిలయం లో ఆయన కథలు

వర్గం:జీవిస్తున్న ప్రజలు
వర్గం:తెలుగు సినిమా నిర్మాతలు
వర్గం:తెలుగువారు
వర్గం:తెలుగు సినిమా దర్శకులు
వర్గం:తెలుగు రచయితలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:హైదరాబాదు జిల్లా రచయితలు
వర్గం:హైదరాబాదు జిల్లా సినిమా నిర్మాతలు
వర్గం:హైదరాబాదు జిల్లా సినిమా దర్శకులు
వేదవతి ప్రభాకర్

**వేదవతి ప్రభాకర్** ప్రముఖ కర్ణాటక సంగీత విద్వాంసురాలు.  
ఆమెకు 2013 సంవత్సరానికి గాను తెలుగు విశ్వవిద్యాలయం వారు *లలిత సంగీతం* లో *కీర్తి పురస్కారాన్ని* ప్రకటించారు.
## జీవిత విశేషాలు
ఆమె బెంగళూరులో పెరిగింది. కర్ణాటక సంగీతం, గాత్ర సంగీతాలను జి.చెన్నమ్మ దగ్గర శిక్షణ పొందింది. పాలగుమ్మి విశ్వనాథం అనేక మంది లలిత సంగీతకారులకు అవకాశం కల్పించారు. అయితే ఆయన స్వరకల్పన చేసిన, రాసిన ఎక్కువ గీతాలు పాడే అవకాశం, అదృష్టం ఈమెకు లభించింది. లలిత సంగీతం ఎలా పాడాలి, పాడటానికి కావలసిన మెలకువలు, ఈ సంగీతానికి గాత్రాన్ని ఎలా పలికించాలి,మైక్ ఎలా వాడాలి ఇలా ఎన్నో ఆయన ఆమెకు నేర్పించారు. ఈమె ఇంకా మంచాళ జగన్నాథరావు, ఈమని శంకరశాస్త్రి, రజని, అనసూయ మొదలైన స్వరకర్తల సంగీత నిర్వహణలో పాటలు పాడింది. ఈమె 1969 నుండి ఆకాశవాణిలో, 1978 నుండి దూరదర్శన్‌లో అనేక లలిత గీతాలను ఆలపించింది. ఆకాశవాణి భక్తిరంజని కార్యక్రమంలో కూడా అనేక భక్తిగీతాలను పాడింది. సి.నారాయణరెడ్డి రచించిన "మీరా భజనలు" పెండ్యాల సంగీతంలో ఈమె పాడగా హెచ్.ఎం.వి. వారు రికార్డులుగా వెలువరించారు. ఇవే కాక షిర్డీ సాయిబాబా, రాఘవేంద్రస్వామి, జోగులాంబ, రామకృష్ణపరమహంస మొదలైన వారి స్తుతి గీతాలు ఈమె గానం చేయగా క్యాసెట్లుగా విడుదలయ్యాయి. తిరుమల తిరుపతి దేవస్థానం ఆధ్వర్యంలో అన్నమయ్య గీతాలను ఆయన జయంతికి, వర్ధంతికి తిరుపతిలోను, తాళ్ళపాకలోను పాడగా హిందూ, ఆంధ్రపత్రిక, ఆంధ్రప్రభ మొదలైన పత్రికలు ఎంతగానో ప్రశంసించాయి. జి.వి.అయ్యర్ దర్శకత్వంలో సంస్కృతంలో తీసిన ఆది శంకరాచార్య సినిమాలో ఈమె పాడింది. ఈమె ఇంగ్లాండు, అమెరికా, కెనడా వంటి దేశాలలో తన గానకౌశలాన్ని ప్రదర్శించి అనేక ప్రశంసలను, సత్కారాలను అందుకుంది. ఢిల్లీలో ఆకాశవాణి వారు ఏర్పాటు చేసిన జాతీయ సంగీత కార్యక్రమంలో ఈమె లలిత భక్తి గీతాలను ఆలపించింది. ఈమెకు "శ్వేతకోకిల" వంటి బిరుదులు లభించాయి. ఈమె భర్త రొద్దం ప్రభాకరరావు ఐ.పి.ఎస్. అధికారి. వారు ఆంధ్రప్రదేశ్ పోలీసు శాఖలో పనిచేసి డైరెక్టర్ జనరల్ ఆఫ్ పోలీస్‌గా రిటైర్ అయ్యారు.
## లలితగీతాల జాబితా
ఈమె పాడిన లలితగీతాల పాక్షిక జాబితా:

## పురస్కారాలు

* లలిత సంగీత విభాగంలో తెలుగు విశ్వవిద్యాలయ కీర్తి పురస్కారం (2013)

## మూలాలు

## ఇతర లింకులు
* వేదవతి ప్రభాకర్ పాడిన పాటలు 

వర్గం:కర్ణాటక సంగీత విద్వాంసులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
పైడిమర్రి

* పైడిమర్రి వెంకటసుబ్బారావు :  రచయిత, బహుభాషావేత్త.
* పైడిమర్రి రామకృష్ణ :  రచయిత, రేడియోనాటక రచయిత
రంగినేని మోహనరావు

thumb|రంగినేని మోహనరావు
**రంగినేని మోహనరావు** తెలంగాణకు చెందిన పారిశ్రామికవేత్త, సంఘసేవకుడు. ఈయన "రంగినేని సుజాత మోహనరావు ఎడ్యుకేషనల్ అండ్ ఛారిటబుల్ ట్రస్టు" వ్యవస్థాపకులు. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'సంఘసేవ, నిరంతర విద్య, వ్యక్తిత్వ వికాసం' విభాగంలో "కీర్తి పురస్కారాన్ని" ప్రకటించారు. 
## జీవిత విశేషాలు
ఆయన 1946 నవంబరు 14లో జన్మించారు. ఆయన తండ్రి రంగినేని రామచంద్రరావు. ఈయన "రంగినేని స్టీల్ ప్రైవేట్ లిమిటెడ్", "రైస్ మిల్లర్స్ గ్రైన్స్ వేర్ హౌస్ లిమిటెడ్" వంటి కంపెనీలకు డైరక్టరుగా ఉన్నారు. ఆయన "రంగినేని సుజాత మోహనరావు ఎడ్యుకేషనల్ అండ్ ఛారిటబుల్ ట్రస్టు"ను నెలకొల్పి అనేకమంది అనాథలకు విద్యా, వసతి సౌకర్యాల నందిస్తున్నారు.
## రంగినేని సుజాత మోహనరావు ఎడ్యుకేషనల్ అండ్ ఛారిటబుల్ ట్రస్టు
రంగినేని ట్రస్టు 1998 లో రంగినేని మోహనరావు అండ్ కంపెనీచే స్థాపించబడింది.ఈ ట్రస్టు సిరిసిల్ల లోని బాలాజీనగర్లో నెలకొనిఉంది. మోహనరావు 10 ఎకరాల స్థలాన్ని అనాథ పిల్లల కోసం కేటాయించారు. ఆయన ఆశయం అనాథ పిల్లలకు వసతి, ఆహారం, ఉత్తమ విద్యను అందించడమే. ఆయన భాగస్వాములైన రాజూరి శేఖరయ్య, చిట్నేని సుధాకరరావు గార్ల సహకారంతో ఈ ప్రాజెక్టును సమర్థవంతంగా నడుపుతున్నారు. ఈ ట్రస్టు భవన నిర్మాణం 2000 లో పూర్తి అయింది. 2001 జూలై నుండి ట్రస్టు పూర్తిస్థాయిలో పనిచేస్తోంది.

14 మంది అనాథ పిల్లలతో ప్రారంభించబడింది. అనతి కాలంలోనే స్నేహితులు, శ్రేయోభిలాషుల సహకారంతో 2002 లో ప్రాథమిక పాఠశాలను ప్రారంభించారు. ఈ పాఠశాల భవనాన్ని అప్పటి కరీంనగర్ కలెక్టరు శ్రీమతి సుమిత్రా దార్వే ప్రారంభించారు. ప్రస్తుతం ఈ పాఠశాల ఉన్నత పాఠశాల వరకు పొడిగింపబడి మంచి విద్యను 1 నుండి 10 వ తరగతి వరకు అందిస్తుంది.

2015 నాటికి ఈ సంస్థ ద్వారా 177 మంది పిల్లలు (85 మంది బాలికలు) లబ్ధి పొందారు.

2004 లో రంగినేని ట్రస్టు ఖమ్మంలో ఒక అద్దె భవనంలో 24 మంది అనాథలతో ఒక శాఖను ప్రారంభించింది. ఈ శాఖలో కూడా విద్య, వసతి సౌకర్యాలు కల్పించబడుతున్నవి.

## పురస్కారాలు

* వయోజన విద్య, నిరంతర విద్య, వ్యక్తిత్వ వికాసం విభాగంలో తెలుగు విశ్వవిద్యాలయ కీర్తి పురస్కారం (2013)

## రంగినేని ఎల్లమ్మ సాహిత్య పురస్కారం
రంగినేని ఎల్లమ్మ సాహిత్య పురస్కారాన్ని రంగినేని మోహన్‌రావు తన తల్లి కీ||శే|| రంగినేని ఎల్లమ్మ పేర నెలకొల్పి ప్రతి సంవత్సరం సాహితీ ప్రముఖులకు అందిస్తారు.ఈ పురస్కారాన్ని 2006 నుండి ప్రదానం చేస్తున్నారు. అందులో భాగంగా అవార్డు క్రింద 12 వేల రూపాయల నగదు, మెమొంటోతో సత్కరిస్తారు.
### పురస్కార గ్రహీతలు
* 2007 : ముదిగంటి సుజాతారెడ్డి 
* 2011 : ఎన్‌.అరుణ రచించిన ‘సూది నా జీవన సూత్రం’ కవితా సంపుటి
* 2013 : సిరికి స్వామినాయుడు కవితా సంపుటి మంటిదివ్వ .
* 2015 : ప్రముఖ రచయిత్రి జూపాక సుభద్ర రాసిన 'రాయక్క మాన్యమ్‌' కథా సంపుటి

## మూలాలు

## ఇతర లింకులు
* రంగిరెడ్డి ట్రస్టు యొక్క పూర్తి వివరాలు

వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:1946 జననాలు
వర్గం:కరీంనగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
రాఘవ

**రాఘవ** కొందరి పేరు.

* బళ్ళారి రాఘవ, తెలుగు నాటకరంగం అందించిన అతిగొప్ప నటులు.
* తాడేపల్లి రాఘవ నారాయణ శాస్త్రి, లలితా త్రిపుర సుందరీ ఉపాసకులు.

----
* రాఘవరావు (అయోమయ నివృత్తి పేజీ)
నాగిళ్ళ రామశాస్త్రి

**నాగిళ్ళ రామశాస్త్రి** రచయిత, కాళోజీ ఫౌండేషన్ అధ్యక్షులు. 
## జీవిత విశేషాలు
ఆయన ఎలక్ట్రిసిటీ డిపార్టుమెంటులో ఉద్యోగం చేసి పదవీవిరమణ చేసారు. ఆయన  కాళోజీ కి అత్యంత సన్నిహితుడు. ఆయనకు కాళోజీ నారాయణరావు గారిలో నాలుగు దశాబ్దాల సాన్నిహిత్యం ఉన్నది. ఆయన ఎక్కువగా రాయలేదు.ఆయన ఒక సహృదహద సాహిత్యాధ్యయనశీలిగా గుర్తింపు పొందారు.ఆయన "కాళోజీ ముచ్చట్లు" తో తన వచర రచనా ప్రజ్ఞను ప్రపంచానికి తెలియజేసారు. ఈ పుస్తకం చదివితే మన మధ్యలేని కాళోజీతో గంటల తరబడి మాట్లాడినట్లు ఉంటుంది. అందులో మరుగున పడిపోతున్న తెలంగాణ నుడికారపు కమ్మదనం పరిమళభరితంగా పరిచయమవుతుంది.

ఆయన అనేక సాహితీ కార్యక్రమాలలో పాల్గొంటున్నారు. అయన "మిత్రమండలి" కి కన్వీనరుగా కూడా యున్నారు. ఆయన కాళోజీ ఫౌండేషన్ కార్యక్రమాలను పర్యవేక్షిస్తుంటారు. కాళోజీ జ్ఞాపకార్థం మ్యూజియం ఏర్పాటుకు కృషిచేస్తున్నారాయన.  ఆయన కవి కానప్పటికీ కరీంనగర్ జిల్లాలో ముల్కనూరు కు చెందిన శాస్త్ర అద్భుతమైన సాహిత్య విమర్శకుడుగా గుర్తింపబడ్డారు.

## అవార్డులు
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'జీవిత చరిత్ర'విభాగంలో లో "కీర్తి పురస్కారాన్ని" ప్రకటించారు.

## మూలాలు

## ఇతర లింకులు
* Kirti Puraskar for Nagilla Rama Sastry

వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:కరీంనగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
రమాదేవి

**రమాదేవి** కొందరు భారతీయుల పేరు.

* వి. ఎస్. రమాదేవి, భారతదేశం గర్వించతగ్గ అడ్మినిస్ట్రేటర్ గా ఖ్యాతికెక్కారు. 
* కన్నెగంటి రమాదేవి
* రమాదేవి దాసరి
* రమా దేవి లోక్‌సభ సభ్యురాలు
చాక్రవర్మణీయ వ్యాకరణము

అష్టాధ్యాయి లో **ఈత్ చాక్రవర్మణస్య** (6-1-130) అను సూత్రమున చాక్రవర్మణుని నామము గోచరించబడినది. కాతంత్రపరిశిష్టములోని **ఇతో వా** (సంధి 43) సూత్రముపై వృత్తిలో శ్రీపతిదత్తుడు చాక్రవర్మణుని పేర్కొనినాడు. శకటి-శాకటి-శాకటాయనీయ త్రిముని వ్యాకరణమున **కపశ్చాక్రవర్మణస్య** అను సూత్రము కలదు. దానిపై వ్యాఖ్యలో ఉజ్జ్వలదత్తుడు **కపాతే రేవ చాక్రవర్మణస్య ఆచార్యస్య మతేన కపప్రత్యయః సంప్రసారణంచ. కుపాపః సఏవ. స్వరేతు విశేషః** అని వివరించాడు. దీనినిబట్టి ఇతడు శాకటాయమునికి పుర్వుడని తెలియుచున్నది. ఈ సూత్రములను, వృత్తులను ఆకాలమున ఈతని వ్యాకరణము తప్పక ఉండెనని భావించవచ్చును. కపః చాక్రవర్మణస్య వలన చాక్రవర్మణునకు మహర్షి శాకటాయనునకు పూర్వమే ప్రాతిపదికసుత్త్రములకు ధాతుజత్వకల్పన సమ్మతమని తెలియుచున్నది. ఈయన వ్యాకరణమున ద్వయశబ్దమునకు సర్వవిభక్తులలో సర్వనామత్వము స్వీకృతమయినట్లు ప్రతీతి. అందుచెతనే మాఘకవి **వ్యధాం ద్వయేషా మపి మేదినీభృతాం** అనుటయు, భట్టొజిధీక్షితుడు ఖండించుటయు సంభవించినది. 

చాక్రవర్మణుడు చక్రవర్మపుత్రుడు. వాయు పురాణము ప్రకారము చక్రవర్మ కశ్యపదనాయుసుల పౌత్రుడు. దానవసంబంధ ముదుటచేతనే ధర్మశాస్త్రకారులలో ఇతని నామము కానరాదు. కశ్యపుడు బహుప్రాచీనమహర్షి. ఆయన ప్రప్రౌతుడనటచేతనే చాక్రవర్మణుడు ప్రాచీనుడు అనవలసి వచ్చినది. 

## మూలాలు
1. భారతి మాస సంచిక.

వర్గం:సంస్కృత వ్యాకరణము
గరిమెళ్ళ రామమూర్తి

**గరిమెళ్ళ రామమూర్తి** (జూలై 4, 1936 - జూన్ 3, 2004) నటుడు, నాటకసంస్థ నిర్వాహకుడు. రసరంజని నాటకసంస్థలో కీలకంగా పనిచేశాడు.

## జననం - విద్యాభ్యాసం
రామమూర్తి 1936, జూలై 4న జగన్నాధరావు,  వెంకట లక్ష్మి దంపతులకు విజయనగరం లో జన్మించాడు. ఆంధ్ర విశ్వవిద్యాలయం లో ఎం.ఏ పూర్తి చేశాడు.

## ఉద్యోగం
ఆంధ్రప్రదేశ్ ఫైనాన్స్ అండ్ ప్లానింగ్ శాఖలోని ఏ.జి. ఆఫీసులో సీనియర్ అకౌంట్స్ ఆఫీసర్ గా, జాయింట్ ఫైనాన్షియల్ అడ్వైజర్ గా పదవీ విరమణ చేశాడు.

## నాటక ప్రస్థానం
పదేళ్ల వయసులోనే నటుడిగా ప్రారంభించి అసాధారణమైన నటనతో 1957లో రాఘవ కళా పరిషత్ నుండి ఉత్తమ నటుడిగా బహుమతి పొందాడు. కొర్రపాటి గంగాధరరావు రచించిన **నాబాబు** నాటకంలో నటించాడు. తర్వాత 1958లో ప్రొ. కొర్లపాటి శ్రీరామమూర్తి రచించిన **నటన** నాటకంలో నటనకుగాను ఆంధ్ర విశ్వవిద్యాలయ కులపతి బంగారు పతకం పొందాడు. నటరాజ కళా సమితి, సినీ నటులు జె.వి. సోమయాజులు, జె.వి. రమణమూర్తి గార్లతో కలిసి ఎన్నో నాటకాలు ప్రదర్శించాడు. హైదరాబాద్ కి వచ్చిన తర్వాత **విద్యానగర్ కల్చరల్ అసోసియేషన్** వారి మరో మొహెంజొదారో నాటకం ప్రదర్శిచుటలో ముఖ్య పాత్ర నిర్వహించాడు.

## పురస్కారాలు
# జూలేరి వీరేశలింగం సాంస్కృతిక బహుమతి (1986)
# ఉగాది పురస్కారం (మద్రాస్ తెలుగు అకాడమీ 1992)
# వనారస గోవిందరావు పురస్కారం (1994)
# రంగస్థలి నరసరావుపేట పురస్కారం

## నిర్వహించిన బాధ్యతలు
# ఎగ్జిక్యూటీవ్ మెంబర్, ఆంధ్రప్రదేశ్ సంగీత నాటక అకాడమీ (1975-80)
# సభ్యులు, ఆంధ్రప్రదేశ్ నృత్య అకాడమీ, ఆంధ్రప్రదేశ్ నాటక అకాడమీ (1980-83)
# నిర్వాహకులు, మొదటి ప్రపంచ తెలుగు సమావేశాలు (1975)
# సాంస్కృతిక సలహాదారులు, ద్వితీయ ప్రపంచ తెలుగు సమావేశాలు, (కౌలాలంపూర్, 1980)
# కార్యదర్శి, కేంద్ర ప్రభుత్వోదోగుల సంక్షేయ సమితి నాటక వార్షికోత్సవాలు (18 సంవత్సరాలు)
# ప్రోగ్రామ్ ఎగ్జిక్యూటీవ్, భారత సాంస్కృతిక ఐక్యతా సమితి
# నిర్వాహకులు, స్పిరిట్ ఆఫ్ యూనిటీ కన్సర్ట్ వారి 24 ఉత్సవాలు
# ముఖ్య సలహాదారలు, సురభీ థియేటర్ గ్రూప్ (25 సంవత్సరాలు)
# నిర్వాహకులు, రసరంజని సాంస్కృతిక సంస్థ నాటకోత్సవాలు (10 సంవత్సరాలు)
# ఉపన్యాసకులు, భారతీయ కళలు అనే అంశంపై భారతీయ కౌన్సిల్ ద్వారా సాంస్కృతిక బృందం నిర్వాహణ (మారిషస్,1993)
# నిర్వాహకులు, కూచిపూడి కళాకారిణి శ్రీమతి శోభ నాయుడు నృత్య ప్రదర్శన (అమెరికా, వెస్టిండీస్)
# అనుబంధ కార్యదర్శి, ఆంధ్ర నాటక కళా సమితి
# జ్యూరి సభ్యులు, ఆకాశవాణి జాతీయ పురస్కారాలు (1996)
# సభ్యులు, ఆంధ్రప్రదేశ్ థియేటర్ డిజైన్ సమితి
సురభీ నాటక సంస్థలకు లింగంపల్లిలో ఇండ్ల స్థలాలు, లలిత కళా తోరణంలో నాటక ప్రదర్శనలకు స్థలం రావడానికి ఎంతో శ్రమించాడు.

## మరణం
గరిమెళ్ళ రామమూర్తి 2004, జూన్ 3 న మరణించాడు.

## మూలాలు

వర్గం:1936 జననాలు
వర్గం:2004 మరణాలు
వర్గం:విజయనగరం జిల్లా వ్యక్తులు
వర్గం:విజయనగరం జిల్లా రంగస్థల నటులు
వర్గం:తెలుగు రంగస్థల నటులు
ఆపిశల వ్యాకరణము

**ఆపిశలం తతో జ్ఞయం య త్సురాపిశలిస్మృతం **.

అష్టాధ్యాయిలో **వాసుప్యాపిశలేః** (6-1-12) అన్య్ సూత్రము వలన శబ్దాధికారమున పాణినికి ఆపిశలి ప్రామాణికుడని తెలియుచున్నది. **అపిశల స్యానంతరాపత్యమాపిశలిః. ఇఞ ఆద్యచో వృద్ధిః** అని శాబ్దికులన్నారు.అందుచే ఆపిశలుని పుత్రుడు ఆపిశలి. అతడు సామతంత్రప్రణేత యని ప్రసిద్ధి. పౌరాణికమత ప్రకారము ఇతడు యాజ్ఞవల్కుడు ఇతనికి శ్వశురుడు (పిల్లనిచిన మామ).యాజ్ఞవల్కుడు వైశంపాయుడు మేనల్లుడు, శిష్యుడు. తరుణ యాజ్ఞవల్కుడు వృద్ధశాకల్యునితో బ్రహ్మవిచారమున ప్రవృత్తుడయినాడు. (బృహ.ఉప.) కావున ఆపిశలి, శాకల్య, వైశంపాయనాదులు సమకాలికులు. శ్రీ హేమచంద్రరాయ చౌధురీ **Political History of Ancient India** అని గ్రంథమున 131 పుటలో నిట్లు చెప్పినాడు.

"The Malloi: They occupied the valley of the Hydroates (Ravi) on both banks of the river. Their name represents the Sanskrit Malava Weber informs us that Apisali, one of the teachers cited by Panini speaks of the formation of the compound- 'Khan-draka-Malava'. Dr.Smith pointed out that the Mahabharata coupled the tribes in question as forming part of the Kaurava host in Kurukshetra war."

భారతయుద్ధానంతరము యుధిష్ఠిరుడు ప్రభువయినాడు; అప్పుడే కల్యబ్దము ప్రారంభమయినది. సా.శ..ప్రారంభమగునప్పటికి 3000 కల్యబ్దములు గడచినవి. మత్స్య పురాణము ప్రకారము ఆపిశలి భృగు వంశమున ఒక గోత్రప్రవర్తకఋషి; ఒకప్పుడు పార్వతీదేవి పుణ్యకవ్రతమునకు నిమంత్రితుడు.

ఆపిశలిప్రోక్తవ్యాకరణనామము ఆపిశలము. ఈగ్రంధమును లక్ష్యమున నుంచికొని కాశికావృత్తిలో "ఆపిశలపాణినీయే శాస్త్రే" అని లిఖితమయినది. శ్రీ తత్త్వనిధిమతప్రకారము ఉల్లేఖయోగ్యము లగు నవవ్యాకరణములలో ఆపిశల ఒకటి. "అష్టకా ఆపిశల పాణినీయోః" అమోఘవృత్తిలో అభినవశాకటాయనుడు లిఖించాడు. పాణిని వ్యాకరణమువలెనే ఆపిశలము సూత్రాత్మక గ్రంథమనియు, అధి అష్టకమనికాని, అష్టాధ్యాయి యనికాని ప్రసిద్ధి చెందెననియు దీనివలన గ్రహింపవచ్చును.

బహుకాలము క్రిందటే ఆపిశలము పోయింది. అయినను వివిధగ్రంధములలో ఆపిశలిసూత్ర మేదో ఒకటి కానవచ్చుచుండుటవలన కొందరు పండితులు దీనిని గ్రహించిరి.

* (1) **తురుస్తశమ్యమః సార్వధాతుకాసుచ్చందసి** - కాశికలో వామనాచార్యుడు అన్నాడు. శ్రీపాదకృష్ణపండితుడు ఈస్థానమున "A rule of Apisali is given by the Kasika 7-3-95 " అని వ్రాసినాడు.
* (2) **శతాచ్చ ఠన్యతావగ్రంధే** - కైయటుడు ప్రదీపములో దీనిని వివరించుచు, నిది ఆపిశలి వచన మన్నాడు.
* (3) **సమయాదీనాం కర్మప్రవచనీయత్వం** - అని దుర్గసింహుడు ద్వితీయైనేన అను సూత్రపీఠికలో వ్రాసినాడు.
* (4) **ధేను రనఇసిక ముత్పాదయతి** - పదమంజరిలో హరదత్తమిశ్రుడు వ్రాసినాడు.
* (5) **ధాత్వంతరయోగేనా** - ఇది ఆపిశలసూత్రము కావచ్చును. కాతంత్రప్రదీపమున "ఆపిశలీయమతే ధాత్వంతరయోగే పాక్షికం కర్మత్వం తదనుసారేణ సంగత మిత్యదోషః" అని యున్నది. ఇది విద్యాసాగరీయప్రదీపము.

## మూలాలు
1. భారతి మాస సంచిక.

వర్గం:సంస్కృత వ్యాకరణము
ఫ్రీడమ్ అఫ్ పనోరమ

alt=A large metallic sculpture of a red rose on a small grassy mound, with bare trees and other similar sculptures in the background|thumb|బెర్లిన్ లోని విగ్రహాల బొమ్మ. ఇది జెర్మనీ దేశపు నకలు హక్కులలోని ఫ్రీడమ్ ఆఫ్ పనోరమ ద్వారా విడుదల చేయబడింది.
**ఫ్రీడమ్ ఆఫ్ పనోరమ** అనేది వివిధ దేశాలలోని నకలు హక్కుల చట్టాలలో సడలింపు ద్వారా నకలు హక్కులు గల జనసామాన్య భవనాలు, విగ్రహాలు, చిత్రపటాల బొమ్మలు తీయడాన్ని, వీడియోలో పొందుపరచడాన్ని అనుమతించే వెసులుబాటు. నకలు హక్కుల (కాపీరైట్) నియమాల ప్రకారం ఒక సృజనాత్మక రచనని ఆ రచన హక్కుదారు అనుమతి లేనిదే వివిధ రూపాల్లో నకలు చేసుకోవడం చట్టప్రకారం నేరం. ఐరోపా లోని దేశాల సహా ప్రపంచ వ్యాప్తంగా ఉన్న వీవిధ దేశాలలో జాతీయ భవంతుల నకలు హక్కులు ఆయా దేశ ప్రభుత్వాల ఆధీనంలో ఉంటాయి. ఆ భవంతుల చిత్రాలు లేదా వీడియోలు తీయడం లాంటివి నకలు హక్కుల ఉల్లంఘన కింద పరిగణించ బడతాయి. కానీ *ఫ్రీడమ్ ఆఫ్ పనోరమ* వెసులుబాటు ప్రకారం ధన లాభాపేక్ష లేని జ్ఞానార్జనకు ఉపయోగపడే అంశాలలో ఆ భవంతుల చిత్రాలను లేదా వీడియోలను చట్టబద్ధంగా వాడుకోవచ్చు. ఈ పదం జెర్మన్ పదం Panoramafreiheit (పనోరమఫ్రైహైట్ - ఫ్రీడమ్ అఫ్ పనోరమ - పనోరమ స్వాతంత్ర్యం) నుండి ఏర్పడింది. 
## ప్రపంచ వ్యాప్త చట్టాలు

ప్రపంచవ్యాప్తంగా పలు దేశాలలో ఈ వెసులుబాటు కల్పించబడింది, అయితే ఎన్నో దేశాలలో నకలు హక్కుల ప్రకారం జాతీయ భవంతుల చిత్రాలు తీయడం నేరం. ఉదాహరణకు ఐఫిల్ టవ్ర్ ను రారి పూటల పలు రంగుల వెలుతురులలో ఫోటో తీయటం చట్టప్రకారం నేరం.
### భారతదేశంలో వెసులుబాటు
భారతదేశంలో జాతీయ కట్టడాలను వెలుపల బయట నుండి కూడా అన్ని సమయాలలో ఫోటోలు తీయడం చట్టబద్ధమే. ఇలా తీసిన చిత్రాలను లేదా వీడియోలను లాభాపేక్షతో అమ్ముకోవడాన్ని కూడా భారతదేశ చట్టాలు నిరబంధించవు. అయితే ఆర్కెలాజికల్ సర్వే ఆఫ్ ఇండియా వారు పని చేస్తున్న కొన్ని కట్టడాల పై పరిశోధన జరుగుతున్న సమయాలలో నిర్బంధం ఉంది.

## మూలాలు

వర్గం:ఫోటోగ్రఫీ
సత్యరాజా పూర్వ దేశయాత్రలు

thumb|సత్యరాజా పూర్వ దేశయాత్రలు మొదటి పేజీ
**సత్యరాజా పూర్వ దేశయాత్రలు** శ్రీ కందుకూరి వీరేశలింగం పంతులు గారు వ్రాసిన గ్రంథము. ఈయన తెలుగు భాషలో మొట్ట మొదటి నవల రచయిత.
## నేపథ్యం
ఈ నవలను స్విఫ్ట్ వ్రాసిన గలివర్ ట్రావెల్స్ యొక్క ప్రేరణతో ఆయన వ్రాసారు.
ఈ గ్రంథములో వీరేశలింగం హిందూ జీవనం, ఆలోచనలను ప్రతిబింబించే విధంగా వ్రాసారు. ఒక దశాబ్ద కాలం పాటు తెలుగు నవలలు వ్రాసే ఏకైక వ్యక్తి వీరేశలింగం.జునాథóన్‌ స్విఫ్ట్‌ రాసిన 'గలివర్సు ట్రావెల్సు'ను అనుసరించి సత్యరాజా పూర్వ దేశయాత్రలు'గా ప్రకటించారు. తిరిగి ఇది ఇంగ్లీషు, కన్నడ భాషలలోకి అనువదింపబడింది.

ఈ నవల రెండు విభాగాలలో ఉంటుంది. మొదటి భాగము "అడుమడయాళం", రెండవ భాగం " లంకాద్వీపం".

## మూలాలు

## ఇతర లింకులు
* Kandukuri Veeresalingam Pantulu

వర్గం:తెలుగు నవలలు
వర్గం:కందుకూరి వీరేశలింగం వ్రాసిన నవలలు
వరుణ్ తేజ్

**వరుణ్ తేజ్** భారతీయ సినిమా నటుడు. ఇతను నటుడు, నిర్మాత నాగేంద్రబాబు, పద్మజల కుమారుడు. ఆయన పెదనాన్న సినిమా నటులు, రాజకీయ నాయకులైన చిరంజీవి, చిన్నాన్న పవన్ కళ్యాణ్ లు. తేజ్ టాలీవుడ్ లో పొడవైన వ్యక్తులలో ఒకరు. ఆయన ఎత్తు సుమారు 6 అడుగుల 4 అంగుళాలు ఉంటుంది. ముకుంద, "కంచె", లోఫర్, మిస్టర్, ఫిదా, అంతరిక్షం, ఎఫ్ 2 మొదలైనవి వరుణ్ నటించిన సినిమాలు.
## వ్యక్తిగత జీవితం
వరుణ్‌ లావణ్య త్రిపాఠిల నిశ్చితార్థం 2023 జూన్ 09న హైదరాబాద్ లోని  నాగబాబు ఇంట్లో కుటుంబ సభ్యులు, సన్నిహితుల సమక్షంలో జరిగింది. వరుణ్‌తేజ్- లావణ్య త్రిపాఠిల వివాహం నవంబర్ 01న  ఇటలీ సియెనాలోని బోర్గోశాన్ ఫెలిసీ రిసార్ట్‌ లో జరిగింది. ఈ జంటకు హైదరాబాద్‌లోని రెయిన్‌బో ఆసుపత్రిలో 2025 సెప్టెంబర్ 10న కుమారుడు జన్మించాడు. 

వరుణ్‌-లావణ్య దంపతులు దసరా పర్వదినం సందర్భంగా తమ బిడ్డకు 'వాయువ్‌ తేజ్‌' గా నామకరణం చేశారు. 

## సినిమాలు

## మూలాలు

## బయటి లంకెలు
* 
* 

## ఇతర లింకులు

వర్గం:1989 జననాలు
వర్గం:జీవిస్తున్న ప్రజలు
వర్గం:తెలుగువారు
వర్గం:తెలుగు సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
లక్కరాజు నిర్మల

thumb|లక్కరాజు నిర్మల
**లక్కరాజు నిర్మల** కవయిత్రి, *ఆత్మీయ* మానసిక వికాస కేంద్ర స్థాపకురాలు. ఈమె "ఆత్మీయ నిర్మల"గా సుపరిచితురాలు.
## జీవిత విశేషాలు
ఆమెకు కాలిఫోర్నియా వర్శిటీకి అనుబంధంగా ఉన్నథియోలాజికల్ రీసెర్చి యూనివర్శిటీ వారు గౌరవ డాక్టరేట్ ను ప్రధానం చేసారు.సాహిత్య, సామాజిక సేవల్లో అనుభవానికి గాను ఆమె ఈ పురస్కారానికి ఎంపికయ్యారు.

## సాహితీ సేవలు
కవిత్వంలో భావకవిత్వం ఉన్నట్లే భక్తికవిత్వం కూడా ఇటీవల కాలంలో అనేక మంది కవులు పాటల రూపంలోనో, వ్యాసాల రూపంలోనో లేక వచన, పద్య రూపాలలోనూ కనిపిస్తూనే ఉన్నాయి. లక్కరాజు నిర్మల స్వతహాగా సేవాదృక్పథం కలిగిన వ్యక్తి. అందుకే వీరిలో ఇంతటి అరుదైన భక్తికవిత్వం రూపుదిద్దుకుంది.ఆమె "ఆత్మనివేదన -కవితా సంపుటి"ని వ్రాసారు. ఆమె "నిర్మల సూక్తులు", "ఎన్ని'కలలో'", "సంఘర్షణ", "ఆత్మ నివేదన", "ప్రఫుల్లోక్తి" వంతి కవితా సంపుటులను వ్రాసారు.అక్షరమాల అనే పిల్లల కథల పుస్తకాన్ని కూడా వ్రాసారు.

## అవార్డులు
ఈమెకు 2013 సంవత్సరానికి గాను తెలుగు విశ్వవిద్యాలయం వారు మహిళాభ్యుదయం'విభాగంలో "కీర్తి పురస్కారం (2013)" ప్రకటించారు.

## ఆత్మీయ మానసిక వికాస కేంద్రం
ఈ సంస్థ లక్కరాజు నిర్మల గారిచే స్థాపించబడింది. దానికి ప్రస్తుతం ఆమె వ్యవస్థాపక సెక్రటరీగా యున్నారు. ఈ కేంద్రం హైదరాబాదు లోని తార్నాకాలో ఉంది. ఈ పాఠశాల 1992-93 లో నలుగురు విద్యార్థులతో ప్రారంభించారు. ఇచట 120 మంది మానసిక వికలాంగులైన పిల్లలు ఉన్నారు.వారికి ఈ సంస్థ మంచి విద్య, ఆరోగ్య రక్షణ, అనేక అవసరాలను తీర్చి వారిని ఆనందగా ఉంచేందుకు కృషిచేస్తున్నది. ఈ సంస్థలో అనాథలు, వికలాంగులు, బధిరులు మొదలగు విద్యార్థులున్నారు. వీరిలో 70 శాతం మంది అనాథలే. వారికి స్టేట్ బ్యాంకు ఆఫ్ ఇండియా వారు ఒక మిని బస్ అందజేసారు. ఈ కేంద్రంలో ప్రతి విద్యార్థికి యోగా, ధ్యానం చేయించి ప్రత్యేక శ్రద్ధ తీసుకుంటారు. 2011 వరకూ నిర్వహించారు.

## మూలాలు

* http://www.thehindu.com/todays-paper/tp-national/tp-andhrapradesh/reaching-out-to-the-differentlyabled/article1151674.ece
* https://web.archive.org/web/20150420011310/http://www.karmayog.org/nonprofits/npocatdisplay.asp?r=233&catid=8#.VZVHHpyqqko

## ఇతర లింకులు
* ఆత్మీయ నిర్మల యొక్క ఇంటర్వ్యూ
* ఆత్మీయ నిర్మల కవితలు
* ఆత్మీయ మానసిక వికాసకేంద్ర వీడియో

వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:తెలుగు కవయిత్రులు
డిజిటల్ ఇండియా

*డిజిటల్ ఇండియా * అనునది మనదేశంలో సమాచార సాంకేతిక రంగఫలాలను సామాన్య ప్రజానీకానికి చేరువ చేయడాకిని కేంద్రప్రభుత్వము ప్రారంభించిన పథకము. 2015 జూలై 1న దీనిని మన ప్రధానమంత్రి నరేంద్ర మోడి ప్రారంభించాడు.
 2015 జూలై 01 న న్యూఢిల్లీలో జరిగిన డిజిటల్ ఇండియా వీక్ ప్రారంభోత్సవ కార్యక్రమంలో ప్రధాన మంత్రి శ్రీ నరేంద్ర మోదీ ‘డిజిటల్ ఇండియా బుక్’ విడుదల చేశారు.]

నేపధ్యము
ఎలక్ట్రానిక్స్‌, కమ్యూనికేషన్‌ రంగాల్లోని విప్లవ ప్రజలకు చేరువచేయడం, ప్రభుత్వ పాలనను డిజిటల్‌ ఇన్‌ఫ్రాను ద్వారా ప్రజలు వినియోగించుకునే వెసులుబాటు కల్పించడం డిజిటల్‌ ఇండియా ప్రాజెక్టు ప్రధాన లక్ష్యం. బ్రాడ్‌బాండ్‌ హైవేస్‌ అభివృద్ధి, అందరికీ మొబైల్‌ కనెక్టివిటీ అందుబాటులోకి తేవడం, పబ్లిక్‌ ఇంటర్నెట్‌ యాక్సెస్‌ ప్రోగ్రామ్‌, టెక్నాలజీని వినియోగించి పాలనా రంగాన్ని ప్రక్షాళన చేయడం, సమాచారాన్ని, సర్కారు సర్వీసులను టెక్నాలజీ ద్వారా ప్రజలకు అందుబాటులోకి తేవడం వగైరా ఇందులో భాగం.

భారతదేశంలో జరిగిన అనేక జీ20 సమావేశాలు భారతదేశాన్ని గ్లోబల్ కృత్రిమ మేధస్సు హబ్‌గా భావిస్తున్నాయి, డిజిటల్ ఇండియా ద్వారా సాధ్యమని చెప్పారు. 7 మిలియన్ల కృత్రిమ మేధస్సు (AI) నిపుణులు, $15 ట్రిలియన్ ఆర్థిక వ్యవస్థ డిమాండ్‌ గురించి చెప్పారు, కొంతమంది వక్తలు, ప్రతినిధులు ప్రధానమంత్రి నరేంద్ర మోడీతో మేక్ ఇన్ ఇండియాలో కృత్రిమ మేధస్సుని ఏకీకృతం చేయాలని సూచించారు, డిజిటల్ ఇండియా IBPS విజయం ప్రస్తావించారు

లక్ష్యాలు
#2.5 లక్షల పాఠశాలలకు [వైఫై] కనెక్షన్లు
#బహిరంగ ప్రదేశాల్లో వైఫై హాట్‌స్పాట్‌లు
#నాలుగు లక్షల ప్రజా అంతర్జాల లభ్యతా కేంద్రాలు
#రు.లక్ష కోట్లతో డిజిటల్‌ ఇండియా పథకాలు
#2020 నాటికి ఎలక్ర్టానిక్‌ పరికరాల దిగుమతికి స్వస్తి
#1.7 కోట్ల ప్రత్యక్ష ఉద్యోగాలు
#పరోక్షంగా 8.5 కోట్ల ఉద్యోగాలు
#మల్టీ సర్వీస్‌ కేంద్రాలుగా 1.5 లక్షల పోస్టాఫీసులు
#గ్రామీణ భారతంపై దృష్టి
#42,300 గ్రామాలకు టెలిఫోన్‌ సదుపాయం
#2.5 లక్షల గ్రామాలకు బ్రాడ్‌బ్యాండ్‌ కనెక్షన్‌
#కోటి మంది గ్రామీణ విద్యార్థులకు ఐటి శిక్షణ
#టెలికాం సంస్థలలో 50వేల మంది గ్రామీణులకు ఉపాధి

వర్గం:భారత ప్రభుత్వ పథకాలు
ఒలుకుల శివశంకరరావు

**ఒలుకుల శివశంకరరావు** ధారణావధాని. ఈయన ప్రకాశం జిల్లాలోని  తిమ్మసముద్రం ఓరియంటల్ కళాశాల ప్రధానాచార్యుడుగా ఉన్నారు.ఈయన తన ధారణ శక్తితో 10 గంటలలో 1125 శ్లోకాలను నిర్విరామంగా ధారణ చేసి మేన్ ఆఫ్ రికార్డుకు ఎంపికైనారు. ఆయన ఒకేసారి బుక్ ఆఫ్ స్టేట్ రికార్డు, ఎవరెస్టు వరల్డ్ రికార్డు, తెలుగు బుక్ ఆఫ్ రికార్డు, వండర్ రికార్డు, మూవీస్ వరల్డ్ రికార్డు, మిరకిల్స్ వరల్డ్ రికార్డు,హై రేంజ్ వరల్డ్ రికార్డు, క్రియేటివ్ వరల్డ్ రికార్డు, ఆర్‌హెచ్‌ఆర్ వరల్డ్ రికార్డు, వరల్డ్ అమేజింగ్ రికార్డులు సాధించడం అద్భుతం.
## అవార్డులు
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'అవధానం'విభాగం లో "కీర్తి పురస్కారాన్ని" ప్రకటించారు.

## రికార్డులు
* వరల్డ్ అమేజింగ్ రికార్డు :ఈయన 1.6.1997 న తెలుగు విశ్వవిద్యాలయంలో 1125 శ్లోకాలను 10 గంటలలో నిర్విరామంగా ధారణచేసి  ప్రపంచ రికార్డును నెలకొల్పారు. మేన్ ఆఫ్ రికార్డు కు ఎంపికైనారు.
* ప్రపంచవ్యాప్తంగా 300 ధారణావధాన కార్యక్రమాలు నిర్వహించిన ఆయనకు 2013 తానా సభలలో కనకాభిషేకం, రత్నహారాభిషేకం సత్కారాలు లభించాయి. 

## బిరుదులు
* ధారణావధాన బ్రహ్మ
* ధారణావధాన గంగాధర
* ధారణావధాన సృష్టికర్త
* ధారణావధాన విద్యా వాచస్పతి
* పద్యధారణ చక్రవర్తి
* ధారణావధాన జ్ఞాన దేవత

## పురస్కారాలు

* అవదానం విభాగంలో తెలుగు విశ్వవిద్యాలయ కీర్తి పురస్కారం (2013)

## మూలాలు

## ఇతర లింకులు
* రికార్డులు,సత్కారాల వివరాలు
* ఆయన విశేషాలు
* Dr Volukula.Sivasankara Rao's records achievement news in Telugu news papers ( Sat, May10th 2014)

వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:ప్రకాశం జిల్లా అవధానులు
ఆదిల్ హుస్సేన్

## ఫిల్మోగ్రఫీ

## మూలాలు

వర్గం:భారతీయ సినిమా నటులు
వర్గం:1963 జననాలు